น้ำมันพุ่งอีกกว่า$2/ดาวโจนส์ร่วงเกือบ 500 จุด
หุ้นดาวโจนส์ปิดร่วง 491.27 จุด ด้านราคาน้ำมันพุ่งอีก 2.19 ดอลลาร์ ขณะที่ทองคำลดลง 3.60 ดอลลาร์
29 มิ.ย. 2565

ดัชนีเฉลี่ยอุตสาหกรรมดาวโจนส์ปิดตลาดเมื่อวันที่ 28 มิ.ย.ที่ 30,946.99 จุด ร่วงลง 491.27 จุด หรือ -1.56%, ดัชนี เอสแอนด์พี 500 ปิดที่ 3,821.55 จุด ลดลง 78.56 จุด หรือ -2.01% และดัชนี แนสแดค ปิดที่ 11,181.54 จุด ร่วงลง 343.01 จุด หรือ -2.98% นักลงทุนเทขายหุ้น หลังมีรายงานว่าดัชนีความเชื่อมั่นของผู้บริโภคสหรัฐทรุดตัวลงอย่างหนัก ท่ามกลางความกังวลเกี่ยวกับเงินเฟ้อและภาวะเศรษฐกิจถดถอยสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนสิงหาคม เพิ่มขึ้น 2.19 ดอลลาร์ ปิดที่ 111.76 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนสิงหาคม เพิ่มขึ้น 2.89 ดอลลาร์ ปิดที่ 117.98 ดอลลาร์ต่อบาร์เรลราคาทองคำโคเม็กซ์งวดส่งมอบเดือนสิงหาคม ลดลง 3.60 ดอลลาร์ ปิดที่ 1,821.20 ดอลลาร์ต่อออนซ์